Лантау

Лантау (таксама Ланьтхау; ) — найбольшы востраў раёна Ганконг (амаль у 2 разы большы за востраў Ганконг).

 Прырода 
Знаходзіцца ў вусці ракі Чжуцзян, за 2 кіламетры ад вострава Ганконг. На тэрыторыі Лантау знаходзяцца  (найвышэйшая кропка вострава) і  па вышыні пікі Ганконга. Адно з найбольшых вадасховішчаў Ганконга знаходзіцца на Лантау.

На Лантау, як і ва ўсім раёне Ганконг, бываюць тайфуны.

Для абароны папуляцыі кітайскіх белых дэльфінаў плануецца стварыць марскую ахоўную тэрыторыю побач з востравам Лантау.

 Транспарт 
На Лантау знаходзіцца міжнародны аэрапорт Ганконг. З востравам Ганконг аэрапорт звязвае мост Сінг-Ма (Цынма) і лінія ганконгскага метро.

Таксама на Лантау ёсць канатная дарога, якая належыць ганконгскаму метрапалітэну.

Унутраныя аўтобусныя рэйсы здзяйсняюцца кампаніяй :en:New Lantao Bus.

На Лантау ёсць таксі. Яны пафарбаваныя ў блакітны колер, у адрозненне ад таксі іншых Новых Тэрыторый (зялёны колер) і гарадскіх таксі (чырвоны колер).

 Адметныя мясціны 
На Лантау налічваецца каля 15 храмаў. Ёсць вядомы будысцкі манастыр По Лін, побач з якім размешчана гіганцкая бронзавая статуя Буды, якую ў ясны дзень можна бачыць нават з Макаа, за 60 км ад вострава.

У першай палове XIX стагоддзя на Лантау для абароны ад піратаў быў збудаваны форт, які займаў выгаднае стратэгічнае становішча. Пасля яго захопу брытанцамі ў 1898 годзе форт ужо не выкарыстоўваўся для вайсковых патрэб.

На востраве ёсць некалькі традыцыйных рыбацкіх селішчаў народа танка. Гэтыя селішчы ўзводзяцца на сваях. Буйнейшая з такіх вёсак на Лантау — Тай-О.

На Лантау знаходзіцца ганконгскі дыснейлэнд, да якога пракладзена лінія метро.

 Адміністрацыйны падзел 
Востраў Лантау адносіцца да Новых Тэрыторый.

 Далейшае развіццё вострава Лантау 
У 2016 годзе ганконгскія ўлады анансавалі грандыёзны праект развіцця Лантау, які ўключаў, сярод іншага, асушэнне прыбярэжных вод і будаўніцтва на гэтых тэрыторыях, пашырэнне дыснейлэнда, стварэнне турыстычных зон, развіццё транспартных сувязей, стварэнне штучных астравоў. Гэты праект быў раскрытыкаваны эколагамі: па іх думцы, Лантау трэба захаваць у першапачатковым выглядзе, каб зберагчы яго прыроду.

У студзені 2016 галоўны міністр Ганконга аб’явіў, што будзе створаны адмысловы офіс па развіцці вострава Лантау.

 Спасылкі 
 Артыкул на сайце энцыклапедыі Кірыла і Мяфодзія

Катэгорыя:Геаграфія Ганконга
Катэгорыя:Астравы Кітая
Катэгорыя:Астравы Паўднёва-Кітайскага мора